o
KÄÄNNEKOHTA
Tervetuloa Käännekohta-ohjelmaan. Nimeni on Muyiwa.
Joka viikko teemme kovasti töitä löytääksemme jännittäviä tarinoita.
Niin myös tällä viikolla.
Ensin tapaamme nigerialaisen gospel-artistin Onome Ovworin, -
jonka monisävyinen musiikki saa huoneilmankin ylistämään.
Elämänsä vaikeimmassa tilanteessa hän kuitenkin harkitsi itsemurhaa.
Pian kuulette, kuinka hän löysi taas elämänsä sulosävelet.
ONOME OVWORI
Tervetuloa ohjelmaamme. - Olen kiitollinen kutsusta.
Uuden albumisi nimi on "Redeeming the time".
Mitä tuo nimi merkitsee?
Kasvoin kristityssä kodissa, ja isäni on pastori.
Huomasin, että Jumala antaa kaikille ihmisille saman lahjan, -
edustivatpa he mitä uskontoa hyvänsä.
Ihmiset saavat lahjaksi aikaa. Jokainen saa 24 tuntia päivässä.
Kristittyjen on käytettävä aikansa viisaasti, mutta jos hölmöilee, -
niin Jumala pystyy kääntämään senkin hyväksi.
Jumala siis hallitsee aikaa. - Kyllä, hän on sen takana.
Teet afro-jazzia.
Rakastan jazzia. Aloin soittaa pianoa, -
kun isäni osti minulle ensimmäisen kosketinsoittimeni.
Isän pastorikaveri opetti minulle muutaman soinnun, -
ja loput opin itse.
Koska olen afrikkalainen, musiikkini kuulostaa afrolta.
Nuoret tykkäävät musiikistani, ja vanhemmat rakastavat sitä.
Se tempaa afrikkalaiset mukaansa.
Se on siis sekoitus näitä kaikkia.
Siinä sekoittuvat moderni musiikki, afro ja jazz. Ja tietenkin gospel.
Keskustellaan yhdestä laulustasi.
"Just call". Kuinka se syntyi?
Se syntyi tietyssä elämänvaiheessa.
Sekasortoiset vaiheet kuuluvat kristityn elämään.
Ne tulevat varmasti, joten niihin kannattaa varautua.
Elämäntilanteeni oli niin huono, että harkitsin itsemurhaa.
En voinut kestää enää, joten hankin jo kaiken itsemurhaan tarvittavan.
Lähetin vaimolleni tekstiviestin. Tuolloin seurustelimme.
Tekstiviestissä kerroin aikeistani.
Kaksi minuuttia myöhemmin sain puhelun eräältä pastoriystävältäni.
Hän vakuutteli minulle, etten tulisi kuolemaan.
Puhelu suututti minua, koska oletin vaimoni soittaneen hänelle.
Jälkeenpäin vaimoni sanoi, ettei ollut soittanut pastorille.
Rauhoituin, kun ymmärsin Jumalan nähneen elämäntilanteeni.
Jumalan rakkaus sai minut unohtamaan itsemurha-aikeeni.
Jälkeenpäin ajatellen olin kyllä aika ajattelematon.
Kaksi viikkoa myöhemmin tuo sama pastori oli saarnavuorossa.
Saarnan nimi oli: "Mitä tehdä, kun ei tiedä mitä tehdä".
Saarna oli minua varten. Olin nimittäin yrittänyt jo kaikkea.
Pastori sanoi, että meidän on silloin huudettava Jumalan puoleen.
Raamatun mukaan ne, jotka huutavat Herran nimeä, pelastuvat.
Olin kuitenkin jo huutanut Herraa avuksi.
Seuraavaksi pastori sanoi, että meidän on toivottava ja uskottava.
Niiden kanssa ei ollut ongelmaa. Kolmas asia oli odottaa Herraa.
Ymmärsin, että se oli ratkaisu ongelmiini.
Me nigerialaiset osaamme nimittäin rukoilla voimallisesti.
Osaamme myös olla täynnä uskoa ja toivoa.
Mutta odottamisessa emme ole hyviä.
Pastori sanoi, että Jumalan ajoitus ei ole ihmisten ajoitus.
Pastorin sanoessa nuo sanat melodia alkoi soida päässäni.
Kirjoitin kappaleen silloin ylös, ja levytin sen 2 vuotta sitten.
Näin kappale sai alkunsa. Jos joudut pulaan, muista nämä asiat:
Huuda Herraa avuksi, toivo ja odota.
Vaikeat ajat tulevat. Mutta nyt elämäni on onneksi kunnossa.
Toimit musiikillisena johtajana Jesus House -seurakunnassa.
Sen lisäksi kuljet uskon askelissa. Kuinka Jumala kutsui sinut siihen?
Kuinka se tapahtuikaan?
Seurakuntamme vietti paastonaikaa, ja minä luin 2. Mooseksen kirjaa.
Jumala kysyi minulta, voisinko lopettaa palkan saamisen.
En tiennyt, mitä vastata. Minulla oli paljon laskuja.
Kun kerroin asiasta vaimolleni, hän kysyi, olinko varma.
En tietenkään ollut varma, mutta niin Jumala oli sanonut.
Kirjoitin pastorilleni, etten enää halunnut palkkaa.
Jumala on ollut uskollinen ja antanut meille rahaa joka kerta, -
kun minun on pitänyt maksaa lasku. Aina oikeaan aikaan.
Aikamme on muuten lopuillaan. Toivottavasti tulet uudelleen.
Mielelläni. - Kiitos kovasti ja siunausta.
Jumalamme ei ole koskaan myöhässä, vaan aina ajallaan.
Myöhemmin tässä ohjelmassa kuulemme Onomen musiikkia.
Nyt Sara Nitari laulaa laulun "Stop the war".
Afrikka huutaa
Sotahuutoja
Lopettakaa taisteleminen
Lopettakaa sotiminen
DARFUR, SUDAN 400 000 kuollutta, 20 vuotta sotaa
Afrikka huutaa
Sotahuutoja
Lopettakaa taisteleminen
RUANDAN KANSANMURHA MILJOONA KUOLLUTTA
18 IHMISTÄ TAPETTIIN JOKA 60 SEKUNTI 100 PÄIVÄN AJAN
KONGON SOTA 5 400 000 kuollutta vuodesta 1998
Sotahuutoja
Lopettakaa taisteleminen
Lopettakaa sotiminen
Afrikka huutaa
Sotahuutoja
Lopettakaa taisteleminen
Lopettakaa sotiminen
Tuossa laulussa oli jotain tyynnyttävää.
Pian tapaamme eteläafrikkalaisen joukon, joka selvisi kaaoksesta.
Pysykää kanavalla.
Sen suurempaa rakkautta ei ole kenelläkään, -
kuin että hän antaa henkensä ystäväinsä edestä. Joh. 15:13
Tervetuloa takaisin!
Jason eli köyhyyden ja rikollisuuden keskellä.
Yllättävän käänteen ansiosta hän löysi aivan uuden elämän.
Nyt hän kertoo tarinansa omin sanoin.
ELÄMÄSTÄ ELÄVIIN KUVIIN
Tervetuloa Jasonin maailmaan.
Kasvoin Etelä-Afrikassa Johannesburgin lähiökaupungissa.
Rikollisuus pakotti minut ja äitini muuttamaan Capetowniin.
Se oli Jumalan johdatusta.
Huonot elinolosuhteet vaikuttivat perhe-elämäämme.
Veljeni ryösteli voidakseen ostaa huumeita.
Äitini rukoili puolestani, että saisin toisenlaisen elämän.
Uudessa kaupungissa liityin seurakuntanuoriin.
En ollut kiinnostunut Jumalasta, vaan ystävistä ja bileistä.
Halusin seksiä ja huumeita, joten opettelin soittamaan rumpuja.
Eräänä pääsiäisenä nuoret lähtivät vuorille etsimään Jumalaa.
Nuorisopastorini kysyi, tunsinko Jeesusta henkilökohtaisesti.
Hän halusi esitellä minut Jeesukselle ja alkoi rukoilla.
Silloin käsittämätön rauha täytti sydämeni.
Ääni sydämessäni alkoi puhua ymmärrettävin sanoin.
Karkumatkani oli ohi, ja oli tullut aika elää oikein.
Tiesin, että nyt oli aika rakentaa suhdetta Jeesukseen.
Veljeni pidätettiin samana vuonna. Hän joutui 6 vuodeksi vankilaan.
Rukoilin, että Jumala koskettaisi häntä, ja että hän löytäisi -
elämälleen tarkoituksen.
Äitini ei ole enää peloissaan.
Minä taas aloin tehdä lauluja, jotka kertovat Jumalan hyvyydestä.
Hän on mahtava. Rakastan häntä.
Jeesus on todellakin mahtava ja niin ovat äidin rukouksetkin.
Katkon jälkeen kuulemme traagisesta onnettomuudesta, -
joka johti miehen puukottamiseen hänen perheensä silmien edessä.
Mutta vanhurskasten polku on kuin aamurusko, -
joka kirkastuu kirkastumistaan sydänpäivään saakka. Sananl. 4:18
11-vuotiaan Amari Bragan elämä seisahtui yhtäkkiä.
Hän oli autoretkellä perheensä kanssa, ja kaikilla oli hauskaa.
Seuraavassa hetkessä hänen isänsä makasi kadulla verta vuotaen.
Amari yritti vuosia saada selville syyn tapahtumiin.
Etsintä oli viedä hänen henkensä.
Olimme lähteneet perheen voimin sunnuntaiajelulle.
Olimme ajamassa jo kotiin päin, kun toinen auto ajoi -
päin punaista ja törmäsi autoomme.
Väittelyllä oli tappavat seuraukset.
Miehellä oli kädessään veitsi, ja hän alkoi puukottaa sillä isääni.
Hän sai 13 haavaa rintaansa.
Amari Braga ja hänen perheensä seurasivat sivusta kauhistuneina.
Kuva verilätäkköön kuolevasta isästä jäi lähtemättömästi -
11-vuotiaan pojan mieleen.
Kun näin isäni kuolevan, tunsin...
Hän tunsi tulevaisuutensa häviävän edessään.
Kaksi päivää myöhemmin hänen isänsä kuoli saamiinsa vammoihin.
Silloin Amari hautasi kaikki unelmansa.
Viha ja kostonhimo täyttivät hänen sisimpänsä.
Halusin tappaa isäni puukottaneen miehen.
Ajattelin, että se muuttaisi tilanteen ja toisi isäni takaisin.
Sitten aloin etsiä jotain muuta keinoa purkaa viha.
Amari alkoi juoda 11-vuotiaana.
Aluksi viski tuntui toimivan, mutta pian se ei riittänytkään.
Hän alkoi käyttää mitä huumeita sattui saamaan.
Amari joutui väärään seuraan, ja hänestä tuli varomaton.
Hän seurasi vain huumepäätään.
Hankin moottoripyörän ja ajoin sillä suoraan päin -
kaupungissa käveleviä ihmisiä.
Tein niin vain näyttääkseni, kuinka hullu olin.
Amarin äiti menetti toivonsa, koska ei voinut auttaa poikaansa.
Epätoivoissaan äiti pyysi apua tuomarilta, -
joka käski poikaa lopettamaan hölmöilyn ja lähtemään kaupungista.
Amari lähti muualle vähäksi aikaa, mutta palasi pian takaisin.
Hän jatkoi pahantekoaan ja joutui saman tuomarin eteen.
Tuomari suuttui minulle, vaikka hän ei yleensä pelkää mitään.
Hän ei ymmärtänyt, miksi en ollut kuunnellut hänen nuhteitaan.
Hän määräsi minut kotiarestiin kokonaiseksi kuukaudeksi.
Mielenosoitukseksi Amari päätti tappaa itsensä.
Hän huuhteli kourallisen lääkkeitä alas viskillä -
ja heräsi sairaalassa.
Kun avasin silmäni, en nähnytkään sairaanhoitajaa tai lääkäriä.
Vieressäni istui se sama tuomari.
Hän sanoi nähneensä, kun avasin silmäni.
Hän käski avata ne uudestaan, koska hänellä oli minulle asiaa.
Tuomari antoi hänelle Raamatun.
Hän kertoi minulle, että oli olemassa jotain huumeita parempaa.
Se oli parempaa kuin mikään hullutus, ja se oli Jeesus.
Jeesus oli ainoa asia, joka voi täyttää sisimpäni ja muuttaa minut.
En voinut uskoa korviani. Hänhän oli tuomari eikä mikään pappi.
Siinä oli jotain mätää.
Hänen äänensä takaa kuulin jonkun suuremman äänen.
Tunsin, kuinka tuosta naisesta huokui valtavaa rakkautta.
Vaikka Amari jatkoi huumeiden käyttöä, -
hän alkoi ajatella elämäänsä.
Hän tiesi, että hänen oli muututtava.
Niinpä hän meni äitinsä luo.
Sanoin äidilleni, että lähden hänen kanssaan seurakuntaan.
Amari meni seurakuntaan ja istuutui viimeiseen penkkiin.
Hän ei aikonut viipyä kauan, mutta jäikin koko kokouksen ajaksi.
Sen lopussa hän pyysi Jeesusta sydämeensä.
Menin alttarille ja annoin elämäni Jeesukselle.
Kun katsoin taakseni, näin kaikki seurakuntalaiset, -
jotka olivat rukoilleet puolestani niin kauan.
He kaikki hurrasivat ja kiittivät Jumalaa.
Siinä hetkessä muutuin uudeksi ihmiseksi.
Vaikean menneisyyden jälkeen Amaria odotti valoisa tulevaisuus.
Hänen sydämensä parantui, ja hän antoi anteeksi isänsä tappajalle.
Nykyään pastori Amari Braga kiertää ympäri maata todistamassa siitä, -
kuinka Herra vapautti hänet huumeista.
Yhteenvetona elämästäni voisin sanoa, -
että olin kuollut, mutta nyt elän, ja olen täynnä iloa Jeesuksessa.
Vaikeiden kokemusten myötä saatamme katkeroitua.
Jeesuksen avulla voimme tulla niiden kautta paremmiksi ihmisiksi.
Minulla oli samantyyppinen kokemus kuin Amarilla.
En ollut nähnyt isääni moneen vuoteen, -
ja sitten hänet salamurhattiin juuri ennen sovittua tapaamistamme.
Hän oli ehtinyt kirjoittaa kirjeen.
Tämä kokemus olisi voinut katkeroittaa minut ja sisareni.
Jeesus kuitenkin pelasti minut katkeroitumasta.
Me kaikki todistamme Jeesuksesta. Avaa hänelle ovi.
Hän tuo sinulle valtavan rauhan.
Vaikka tuska voi olla hirvittävän todellista, -
yhtä todellista on Jeesuksen rakkaus.
Sinun on vain avattava hänelle ovi.
Kuinka se tehdään? Rukoile kanssani tämä yksinkertainen rukous.
Herra Jeesus, tule elämääni, kaiken kivun keskelle.
Anna minulle se uusi elämä, jonka takia kuolit.
Kiitos uhriverestäsi. Isä, kiitos Pojastasi.
Jos rukoilit tämän rukouksen, ota meihin yhteyttä.
Sinun ei tarvitse antaa vihan hallita elämääsi. Haluamme auttaa.
Seuraavaksi kuulemme nigerialaisen Onome Ovworin musiikkia.
Eikö viittä varpusta myydä kahteen ropoon?
Eikä Jumala ole yhtäkään niistä unhottanut.
Alkää peljätkö; -
te olette suurempiarvoiset kuin monta varpusta. Luuk. 12:6-7
Tervetuloa taas yhden ohjelman loppuun.
Vierailkaa nettisivuillamme www.TurningPointZone.com -
tai käykää facebook-sivuillamme Facebook/TurningPointZone.
Olettekin jo tavanneet Onome Ovworin.
Nyt hän esittää kappaleen "Koroita Jeesusta".
Suomennos: Hanna Tischer